fr ms id en id hu ms en id en id id id id id id id id id id id ms en fi en id id id id en hbs_lat id id id id id id ms id en ms en id id en id en ms ms id id id id id id id id en en en en en ru pl en hi en eo ru pl id pl en eo en en en en en en en en en en en pl en en en en en en en lt en en en en en en en en en en en en en en en en en fr en pl en en en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Friends’ Category
Masih ingat akan kisah kembar imaginasi saya? Ini pula kisah saya menemui kembar nyata. Siapa sangka dalam berimaginasi sendirian, akhirnya saya temui kembar di alam nyata pula.
Dipendekkan cerita, dia merupakan salah seorang di antara kawan baik adik saya. Umur kami sebaya. Tapi dia lahir awal sedikit dari saya. Dia seorang anak yang baik. Juga seorang kawan yang mementingkan kawan-kawannya. Bagaimana kami mula berhubung, semuanya kerana kelompok kawan baik adik saya ini yang menamakan diri mereka Jinggo. Golongan computer geek yang saya sangat senang dengan kesemuanya. Disebabkan kami sebaya, maka sedikit demi sedikit kami menjadi sekepala dan banyak pula persamaan yang dikongsikan.
Dia baik hati. Suka cuba tolong adik beradiknya juga kawan-kawannya dengan sedaya upaya. Saya tahu dia seorang yang tenang. Tapi jangan cuba diuji api kemarahannya. Dia juga seorang yang kuat bermimpi. Kemudian suka cuba mengingati mimpinya semula. Mimpinya selalu pelik-pelik. Tapi saya suka melayan apa yang diceritakannya. Walaupun pelik, tapi ada sesuatu yang boleh buat saya ketawa.
Dia suka memberikan pendapat kepada saya. Kalau saya ada soalan pelik-pelik, saya boleh tanyakan saja padanya. Kami boleh berbincang tentang banyak perkara. Kalau dia terlupa untuk memberikan respon kepada soalan saya secara cepat, walaupun sudah berbulan selepas itu, dia masih ingat akan apa yang ditanya dan akan cuba memberikan pendapatnya berkaitan apa yang ditanya. Hebat betul memori dia. Mungkinkah berkat mengasah minda menggunakan teknik mengingat mimpi?
Dia pernah mengalami masalah dengan keretanya yang dirosakkan orang. Saya tumpang simpati dengan masalahnya. Jelas dia sangat terkilan dengan apa yang terjadi pada keretanya. Waktu itu, saya pula sedang berhadapan dengan masalah peribadi. Semuanya tentang kehidupan di sini. Tapi sengaja saya tak ceritakan padanya. Sebab saya tahu dia sedang pening dengan masalahnya sendiri. Jadi, tidaklah kami berhubung melainkan mengikuti perkembangannya melalui blognya saja.
Pernah suatu hari saya menemaninya pergi membaiki keretanya itu. Pada mulanya pusat baiki kereta itu tidak mahu menerima keretanya kerana sudah penuh kereta lain menanti. Saya berusaha memujuk mekanik kedai itu supaya menerimanya juga dan akhirnya keretanya siap dibaiki dengan harga yang berpatutan. Selepas itu saya hendak pulang terus. Tapi datang sekumpulan manusia yang paling tidak saya gemari kewujudan mereka berhampiran dengan saya. Saya dijerkah berkali-kali dengan sekuat alam menggunakan bahasa yang kasar. Alasan mereka, saya sengaja memburukkan nama mereka. Kisah di bahagian ini tidak perlu difahami sangat. Cukuplah tahu bahawa ini sebahagian daripada apa yang saya alami.
Kebetulan dia ada berhampiran dengan saya. Dengan semangat kesatriaan yang tinggi (seperti yang selalu didakwanya), dia berbalas hujah demi saya. Dia bukanlah jenis yang begini. Tapi demi saya yang sedang berhadapan dengan situasi itu, dia sanggup bertegang leher menyebelahi pihak saya yang sedang dikerumuni sepuluh orang yang dikelaskan sebagai orang jahat itu. Saya menangis kerana masalah yang saya alami diselesaikan olehnya dan dalam pada saya berdiam diri tidak dapat menolongnya tentang masalah keretanya selama ini, akhirnya dapat juga saya berbakti sedikit kepadanya.
Selepas apa yang terjadi ini, saya tidak lagi sedih memikirkan apa yang saya alami selama ini. Sebab saya tahu saya ada seorang kembar yang sentiasa bersama saya. Dia mungkin tidak memahami saya 100% tapi dia sentiasa cuba menjadi kembar terbaik selagi mana yang dia mampu.
Hari ini 15 Januari 2008. Kembar saya sudah genap berumur 24 tahun. Selamat hari lahir buat Salman Faris. semoga Allah makbulkan segala yang awak idamkan selama ini. Semoga berjaya membina kerjaya dengan baik dan segala rancangan masa panjang awak akan terlaksana. Kata nak jadi kaya, kan. Hehe.
Ya. Kembar saya itu bernama Salman Faris. Safuan sudah lama hilang dari bayangan.
Nota 1: Cerita di penghujung entri ini berkaitan kereta dan dimarah orang itu hanya sekadar di dalam mimpi saya. Tapi saya menangis bila terkenangkan apa yang terjadi. Salman, inilah yang saya janji nak cerita tu. Tapi dah diringkaskan.
Nota 2: Apa agaknya kejutan daripada Jinggo sekelian ye? Farah, Nan, Najib, Azra, Adeep dan Faezah, apa kamu semua buat ye untuk si Salman ni?
“KS, kalaulah tiba-tiba hal tu jadi macam ni, KS nak buat apa?”
“Kalau KS, dah lama KS serah pada yang lebih berhak. Kalau kamu pulak?”
“Kalau apa yang kamu tanya KS tadi jadi pada kamu pulak, kamu buat apa?”
“Mana aci. Tadi pada KS, KS jawab je soalan tu. Kalau je pun kan.”
“Macam mana tadi soalannya?”
“Aishh. Kalau hal tu jadi pada kamu, kamu nak buat apa?”
“Erm. Entah. Wanie tak tahulah.”
“Tapi tadi dah nyata-nyata soalan kamu pada KS begitu bunyinya. Kalau dah jawapan kamu macam tu, KS pun dah fahamkan jawapannya hanya sama ratakan saja dengan jawapan KS tadi, kan. Kira macam pulangkan pada kamu semula jelah, kan.”
Kami sama-sama ketawa. Memandang jam, hari sudahpun lebih dua minit masuk ke tanggal 5 Januari.
Kami berada dalam kasut yang sama. Tak siapapun memahami. Tapi pendekatan kami untuk berhadapan dengan hal ini hampir sama saja. Tapi saya jangka penyudahnya berbeza. Gula-gula kapas yang manis untuk Wanie. Secawan kopi pekat yang sederhana pahit untuk saya.
Nota 1: Bersedia menghadapi hari muka.
Nota 2: Tolonglah wahai kamu-kamu itu. Jangan penuhkan kotak friend request di FS dan FB saya. Saya memang tolak semuanya. FS hanya untuk kawan-kawan sekolah lama dan FB hanya untuk kawan-kawan di sini saja. YM? Ini lagi satu. Sila jangan cari saya di YM lagi. Memang tidak wujud. Berikan saya sedikit ruang, boleh?
Posted on January 5th, 2009 by Sarah  |  27 Comments »
Hari Untuk Budak Nakal
Kalau saya boleh memanjangkan hari, saya mahu tanggal 30 Disember 2008 dilebihkan 3 jam daripada normanya. Supaya, cerita yang bakal dikongsikan ini tidak terlajak daripada tarikh itu. Apapun masa takkan berhenti walau sesaat dan saya tidak dapat mempercepatkan apa yang sudah terlewat. Cerita kali ini khas buat Fareena, si Budak Nakal dalam rumah saya =)
Nota: Pena, maaf tau. KS pening kepala Maghrib semalam. Tak dapat nak siapkan awal-awal.
Posted on December 31st, 2008 by Sarah  |  20 Comments »
Seingat saya, sejak tingkatan 3 lagi saya mula menjadi seorang yang kuat berimaginasi. Serba-serbi saya bayangkan. Ketika itu, ada sepasang kembar keturunan Syed-Sharifah ni baru masuk sekolah saya. Maka, saya pun mula berangan bahawa saya mempunyai kembar. Lagi unik, saya membayangkan bahawa kembar saya itu seorang lelaki.
Ketika tingkatan 5, saya mengalami sedikit gangguan alam ghaib ketika di sekolah. Waktu itu saya berhenti berimaginasi sekejap. Saya selalu rasa seram jika berangankan kembar imaginasi saya itu sebab ‘benda’ itu akan menyusul tidak lama selepas itu. Saya akan rasa begitu begini, berat kaki dan macam-macam bunyi saya akan dengar. Saya kan penakut (tak guna perkataan mungkin dah). Jadi untuk mengelakkan hal-hal menyeramkan terjadi, saya elakkan daripada berimaginasi tentang apa-apa saja.
Tetapi di sini, saya mula menyambung aktiviti lama yang kuat berimaginasi dan berangan tentang sesuatu yang pelik-pelik. Kembar yang saya cipta dulu kembali wujud dalam kepala saya. Saya selalu membayangkan, kalau saya ke mana-mana seorang diri, saya tidak perlu risau apa-apa kerana kembar saya itu ada bersama saya. Dulu saya pernah menjelajah Moscow seorang diri dan serius pada ketika itu saya tidak rasa langsung bahawa saya sendirian. Kembar imaginasi saya itu ada bersama saya.
Saya tidak tahu bagaimana hendak membayangkan rupa atau sifat si kembar ini. Yang pasti, dulu saya namakannya Safuan. Dari tingkatan 3 sehingga 5. Tapi selepas tamat sekolah saya sudah tidak rasa lagi yang nama Safuan sesuai untuknya sebaliknya saya (yang dalam proses cuba membuang habit suka berimaginasi ini) telah nekad untuk tidak menamakannya apa-apa. Mungkin dengan cara itu saya akan kurang terfikir-fikir tentang kembar imaginasi saya ini.
Yang boleh saya kata, perangai kuat berimaginasi ini bertahan sehingga saya di tahun kedua di sini saja. Waktu itu saya rasa saya perlu betul-betul fokus dengan apa yang saya lakukan. Perlu matang dalam segala aspek dan perlu buang segala sifat budak-budak yang ada. Salah satunya termasuklah si kembar itu. Memang saya tak terfikir langsung dah tentang kewujudan dia dalam minda separuh sedar saya yang telah wujud bertahun-tahun dalam kehidupan saya.
Sehinggalah setahun lebih yang lalu, saya mula mengenali seseorang. Dia bukan orang lain. Orang yang dekat dalam kehidupan keluarga saya. Apabila mengenalinya, saya lihat perangainya lebih kurang seperti kembar imaginasi saya itu. Malah, dia juga seorang yang berimaginasi bahawa dia juga mempunyai kembar. Ajaib betul. Kami sebaya. Tarikh lahir kami hampir-hampir saja. Disebabkan dia lahir terlebih dahulu, jadi dialah abang dan saya adiknya.
Imaginasi saya jadi kenyataan. Kisahnya bukan setakat di sini. Kembar imaginasi saya kini bukan lagi sekadar bayangan tapi benar-benar muncul dalam kehidupan harian. Cuma masih belum ada rezeki agar yang maya menjadi nyata.
Nota 1: Nama Safuan itu dulu saya beri kerana saya sukakan huruf F. Kalau dah kembar, biasanya huruf awal nama juga adalah sama, kan. Jadi, muncullah Safuan. Kebetulan, nama kembar yang nyata itu juga bermula dengan S dan mempunyai huruf F. Huhu.
Nota 2: Saya menulis entri ini kerana ditanya oleh Khairul apakah yang saya maksudkan dengan kembar imaginasi saya.
Posted on December 29th, 2008 by Sarah  |  49 Comments »
Killing Myself No More
Status (YM/FB): Killing myself
Syikin: Don’t be KS.
Khairul Zainal: Sabar KS.
Ehsan: Kupu-kupu. Chill out~
(We were discussing about our project. At the end of the discussion…)
Fizy: Don’t kill yourself
Kris: Don’t kill yourself.
Me: Was very moody last night.
Kris: Let me know if you want to talk.
Me: Thanks a lot Kris. For your concern.
Kris: No problem. My number is ***
Kris: May you be well and happy.
Kris: If it’s about people, I read in the quran that the prophet said
Kris: It is better to be alone if most of the people around you are ignorant when you do what is good. Don’t be sad because of that.
Me: You’re right. that’s exactly what the prophet said. It’s not in the quran but in the hadis (the prophet’s words).
Me: Well, obviously it’s all about people.
Me: But I take it from the positive side.
Me: Perhaps God wants me to be more independent. So He colors my life with such flavors
Me: To teach me the life lesson.
Kris: And if people laughed at you, they do so because you are someone more worthy than them.
Kris: God has eyes and He sees everything.
Kris: Don’t worry. Just walk your path.
Me: Very true. He sees everything.
Me: Thanks for the word.
Me: Really appreciate it.
Me: When people stab us from behind and leave us alone
Me: No word can tell it enough how you feel inside.
Me: But God does know how to console us.
Kris: Pleasure is all mine
Reza: The last person I ever expected to appear suicidal in public is you. Cheer up!
Me: Merci beacoup Reza.
Sometimes, word has enough power to heal your soul.
Spasiba druzyami. Mnye pavezlo shto u menya vi vsye.
Killing myself no more. Life is so wonderful to treasure.
Note: Don’t get me wrong. ‘Killing myself’ is just a term that I use to show I’m pulling myself away from the public. That is it.
Posted on December 9th, 2008 by Sarah  |  17 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)